Publication: Magyar Közlöny
Issue: MK-2004-30 (Year: 2004, Number: 30)
Era: 2004-2010
Section: 3. számú melléklet a 44/2004. (III. 16.) Korm. rendelethez
Paragraph Index: 876

2. Cikk Meghatározások E Megállapodásban, az „ipari termékek” alatt mindazok a termékek értendõk, amelyeket az egyfelõl az Európai Közösség és tagállamai, másfelõl a Magyar Köztársaság között 1991. december 16-án, Brüsszelben aláírt Európai Megállapodás 8. Cikkében, valamint a hozzá tartozó 3. Jegyzõkönyvben szerepelnek, illetve azok a termékek, amelyek egyfelõl az Európai Közösség és tagállamai, másfelõl a Cseh Köztársaság között 1993. október 4-én, Luxemburgban aláírt Európai Megállapodás 9. Cikke, valamint a hozzá tartozó 3. Jegyzõkönyv sorol fel. A két említett megállapodás rendelkezései egybehangzóak (a továbbiakban: „Európai Megállapodások”); a „közösségi jog” az Európai Közösségek minden jogszabályát és az azokat végrehajtó gyakorlatot jelenti, amely egy adott helyzetre vagy ipari termékek csoportjára, kockázatára alkalmazható; a „nemzeti jog” minden jogszabályt és az azokat végrehajtó gyakorlatot jelenti, amellyel valamelyik Fél átveszi az Európai Közösségnek egy adott helyzetre vagy ipari termékek csoportjára, kockázatára alkalmazható jogát és gyakorlatát; a „PECÁ-k” a következõ Jegyzõkönyvek összefoglaló megnevezése: egyfelõl az Európai Közösség és tagállamai, valamint a Magyar Köztársaság között társulást létrehozó Európai Megállapodás részét képezõ, a megfelelõség-értékelésrõl és az ipari termékek elfogadásáról 2001. február 26-án, Brüsszelben aláírt Jegyzõkönyv, másfelõl az Európai Közösség és tagállamai, valamint a Cseh Köztársaság között társulást létesítõ Európai Megállapodás részét képezõ, a megfelelõség-értékelésrõl és az ipari termékek elfogadásáról 2001. február 26-án, Brüsszelben aláírt Jegyzõkönyv. E Megállapodásban használt kifejezések jelentése megfelel a nemzeti jogban foglaltaknak.

Source: https://magyarkozlony.hu/hivatalos-lapok/8ef12d2247f50efddec16a4a0587dfc9c72002c0/dokumentumok/91646bab9d37a17a355f7c31146762ebb976f5eb/letoltes